section_heading: Životopis
paragraph_text: Od 1992. do 1995. studirao je i usavršavao se u dirigiranju, orguljama i gregorijanskom koralu u Essenu (Njemačka). Paralelno radi kao orguljaš i zborovođa u Bochumu. U tom razdoblju obrađuje i izvodi djela njemačkih i svjetskih autora s njemačkim zborom u Bochumu  i Bochumskim simfoničarima. Od veljače 1996. do rujna 2007. radio je u Mannheimu kao zborovođa, orguljaš i glazbeni pedagog. U tom periodu predavao je teorijsko glazbene predmete, održavao stručne glazbene seminare diljem Njemačke: Aachen, Bochum, Braunschweig, Frankfurt, Mannheim, München, Wiesbaden, Würzburg…